2. ΒΑΣΙΛΙΚΟΝ ΔΙΑΤΑΓΜΑ της 30 Απρ./3 Μαΐου 1911 Περί τρόπου της πληρωμής των κατά τον ν. ΓΨΟΑ΄ δικαιωμάτων των δικαστικών κλητήρων και χωροφυλάκων. Εκδίδεται εις εκτέλεσιν του άρθρ. 4 παρ. 2 ν΄. ΓΨΟΑ. (ανωτ. αρ. 1) ως προς την αστυνομίαν πόλεων βάσει του άρθρ. 127 Ν. 4971/19 (τομ. 4) εξεδόθη το Β.Δ. 22 Απρ./2 Μαΐου 1939 περί του τρόπου εισπράξεως δικαιωμάτων εξ επιδόσεως ποινικών δικογράφων υπό των οργάνων της αστυνομίας πόλεων. Άρθρ.1.-Η πληρωμή των κατά το άρθρ. 4 παρ. 1 του ΓΨΟΑ΄ (ανωτ. αρ. 1) νόμου δικαιωμάτων των δικαστικών κλητήρων και χωροφυλάκων γίνεται κατά τριμηνίαν, επί τη αιτήσει των δικαιούχων, δια χρηματικού εντάλματος, εκδιδομένου υπό του Υπουργείου της Δικαιοσύνης, επί τη βάσει, ως μόνου δικαιολογητικού, πίνακος, εμφαίνοντος εν καθέτοις στήλαις τα εξης: 1)Την καλέσασαν αρχήν, 2)τα ονοματεπώνυμα των υπό της αρχής κληθέντων και εμφανισθέντων εις το ακροατήριον κατηγορουμένων ή μαρτύρων, προς ους ο δικαιούχος επέδωκε το κλητήριον ποινικόν δικόγραφον, τασσόμενα κατά χρονολογικήν σειράν των δικασίμων καθ’ ας εισήχθησαν αι σχετικαί δίκαι, 3)την ημερομηνίαν της δικασίμου καθ’ ην εισήχθη η δίκη και ο κληθείς ενεφανίσθη εις το ακροατήριον , 4)το ποσόν των πληρωτέων αυτώ κατά τον νόμον δικαιωμάτων. Ο πίναξ ούτος ελέγχεται και θεωρείται υπό του αρμοδίου προέδρου του δικαστηρίου ή του πταισματοδίκου επί τη βάσει του κατά το άρθρ. 2 του παρόντος Δ/τος τηρουμένου εν εκάστω ποινικώ δικαστηρίω βιβλίου, συντασσομένης επί του πίνακος πράξεως, βεβαιούσης ότι πάντες οι εν αυτώ κατηγορούμενοι ή μαρτυρες προσήλθον όντως εις το ακροατήριον, συνεπεία της υπό του αιτούντος δικαιούχου γενομένης επιδόσεως του κλητηρίου ποινικού δικογράφου. Η θεωρητική αύτη πράξις υπογράφεται υπό τε του αρμοδίου προέδρου ή πταισματοδίκου και υπό του παρ’ αυτοίς γραμματέως, συνυπευθύνων όντων δια την ακρίβειαν της βεβαιώσεως. Σελ. 466(α) Θ-14 Άρθρ.2.-Παρ’ εκάστω ποινικώ δικαστηρίω τηρείται βιβλίον, ου ο τύπος κανονισθήσεται δι’ εγκυκλίου, εν τω οποίω εγγράφονται κατά συνεδρίασιν, αμέσως μετά το πέρας αυτής, υπό του εις την συνεδρίασιν λαβόντος μέρος γραμματέως ή υπογραμματέως και κατ’ αύξοντα αριθμόν τα ονοματεπώνυμα των κατ’ αυτήν εμφανισθέντων κατηγορουμένων και μαρτύρων, πλην εκείνων προς ους η επίδοσις εγένετο εν φυλακή, και έναντι τούτων τα ονοματεπώνυμα των επιδόντων προς αυτούς τα κλητήρια ποινικά δικόγραφα οργάνων της επιδόσεως. Η κατά την εγγραφήν κατάταξις των ονοματεπωνύμων των εμφανισθέντων κατηγορουμένων και μαρτύρων γίνεται κατά επιδόσαν το κλητήριον ή την κλήσιν όργανον, αδιαφόρως της δίκης εις ην έκαστος τούτων εκλήθη, ούτως ώστε τα ονοματεπώνυμα των κληθέντων υπό του αυτού κλητήρος ή χωροφύλακος κατηγορουμένων και μαρτύρων να ευρίσκωνται εν συνεχεία αύξοντος αριθμού. Δι’ εκάστην συνεδρίασιν άρχεται ιδία σειρά αύξοντος αριθμού. Μετά το πέρας της εν τω βιβλίω εγγραφής των εις εκάστην συνεδρίασιν εμφανισθέντων κατηγορουμένων ή μαρτύρων συντάσσεται αμέσως μετά το τελευταίον όνομα, άνευ κενού εν τω μεταξύ οριζοντίου διαστήματος, πράξις βεβαιούσα την ακρίβειαν του αριθμού των κατ’ αυτήν εμφανισθέντων κατηγορουμένων και μαρτύρων, γραφομένου ολογράφως και αριθμητικώς, και την υφ’ εκάστου των σημειωθέντων οργάνων της επιδόσεως κλήτευσιν εκάστου αυτών. Η πράξις αύτη υπογράφεται υπό τε του προέδρου του δικαστηρίου ή του πταισματοδίκου και υπό του παρ’ αυτοίς γραμματέως, αμφοτέρων όντων συνυπευθύνων δια την ακρίβειαν του περιεχομένου αυτής. Άρθρ.3.-Των βιβλίων τούτων ακριβή αποσπάσματα υποβάλλονται κατά μήνα εις το Ειδικόν Λογιστήριον του υπουργείου της Δικαιοσύνης υπό των γραμματέων των ποινικών δικαστηρίων. Των αποσπασμάτων τούτων το περιεχόμενον ορισθήσεται δι’ εγκυκλίου. 6.Ζ.γ.2 Επίδοση Δικογράφων και Δικαιώματα Δικαστικών Επιμελητών 